Напрыканцы 2014-га спыніў існаванне лэйбл “Беларуская музычная альтэрнатыва”. Пад гэтай “шыльдай” будуць адбывацца выступленні артыстаў, але вырашана паставіць крыж на шматгадовай, у чымсьці “місіянерскай”, дзейнасці па выданні кампакт-дыскаў з работамі сучасных айчынных выканаўцаў, архіўнымі запісамі, музычнымі артэфактамі. Дык на якім свеце знаходзіцца беларускі CD-рынак і куды без яго падацца артысту?..